Държавен вестник, бр. 13, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  13
министърът на регионалното развитие и бла-
гоустройството може да поиска информация и 
съдействие от органите на държавите членки, 
определени за приемане на нотификациите, 
одобряване на членството и на регистрацията 
на ЕГТС. 
Чл. 6. Република България и български 
юридически лица могат да членуват в ЕГТС, 
която съгласно конвенцията си изпълнява със 
или без финансова подкрепа от Европейския 
съюз една или няколко от следните задачи: 
1. задачите, предвидени в чл. 7, параграф 
3 на Регламент (ЕО) № 1082/2006, както е 
изменен с Регламент (ЕС) № 1302/2013 г.;
2. да бъде бенефициер на интегрирани 
териториални инвестиции или междинно 
звено за управлението им съгласно чл. 36,  
параграф 3 на Регламент (ЕС) № 1303/2013 
на Европейския парламент и на Съвета от 
17 декември 2013 г. за определяне на общопри-
ложими разпоредби за Европейския фонд за 
регионално развитие, Европейския социален 
фонд, Кохезионния фонд, Европейския земе-
делски фонд за развитие на селските райони 
и Европейския фонд за морско дело и рибар-
ство и за определяне на общи разпоредби за 
Европейския фонд за регионално развитие, 
Европейския социален фонд, Кохезионния 
фонд и Европейския фонд за морско дело и 
рибарство и за отмяна на Регламент (ЕО) 
№ 1083/2006 на Съвета, наричан по-нататък 
„Регламент (ЕС) 1303/2013“, и съгласно чл. 11 
на Регламент (ЕС) № 1299/2013 на Европей-
ския парламент и на Съвета от 17 декември 
2013 г. относно специални разпоредби за 
подкрепа от Европейския фонд за регионално 
развитие по цел „Европейско териториално 
сътрудничество“;
3. да бъде бенефициер на съвместен план 
за действие съгласно чл. 104, параграф 1 на 
Регламент (ЕС) № 1303/2013;
4. да бъде единствен бенефициер за опреде-
лена операция, при условие че учредителите 
са публични органи или организации от поне 
две участващи държави – при трансгранично и 
транснационално сътрудничество, и поне три 
участващи държави – при междурегионално 
сътрудничество съгласно чл. 12, параграф 3 
на Регламент (ЕС) № 1299/2013;
5. да бъде управляващ орган на програма 
за териториално сътрудничество или на част 
от нея съгласно чл. 22 от Регламент (ЕС) 
№ 1299/2013;
6. като управляващ орган на програма за 
териториално сътрудничество да извършва 
проверките по чл. 125, параграф 4, буква „а“ 
от Регламент (ЕС) № 1303/2013 за държави 
членки и трети държави или територии, от 
които има членове, участващи в ЕГТС.
Чл. 7. (1) Контролът на управлението на 
публичните фондове от ЕГТС, чието седа-
лище е в Република България, се възлага на 
министъра на финансите като компетентен 
орган, без да се засягат функциите на други 
компетентни органи в Република България, 
на други заинтересувани държави членки и 
на ниво Европейски съюз. 
(2) Контролът на средствата на ЕГТС, 
предоставени от Европейския съюз, се осъ-
ществява от Изпълнителна агенция „Одит 
на средствата от Европейския съюз“ към 
министъра на финансите.
Чл. 8. (1) Когато ЕГТС, в която членуват 
български юридически лица, изпълнява за-
дача в противоречие със законодателството 
на Република България по отношение на 
обществения ред, обществената сигурност, 
общественото здраве, обществения морал 
или е в разрез с обществения интерес на 
страната, всеки гражданин или организация 
може да подаде сигнал до министъра на ре-
гионалното развитие и благоустройството или 
до съответния компетентен орган с копие до 
Министерството на регионалното развитие и 
благоустройството.
(2) Сигналите се подават писмено лично 
или чрез упълномощен представител – по 
пощата, факс или електронна поща.
(3) Когато бъде установено от съответните 
компетентни органи, че ЕГТС осъществява 
дейност, която противоречи на законодател-
ството на Република България по отношение 
на обществения ред, обществената сигурност, 
общественото здраве, обществения морал 
или е в разрез с обществения интерес на 
страната, министърът на регионалното раз-
витие и благоустройството в 14-дневен срок 
уведомява ЕГТС за незабавно прекратяване 
на противоправната дейност.
(4) Ако дейността не бъде прекратена, 
министърът на регионалното развитие и 
благоустройството:
1. може да издаде заповед съответното бъл-
гарско юридическо лице да прекрати членство-
то си в ЕГТС, регистрирана на територията на 
Република България или в държава – членка 
на Европейския съюз;
2. може да уведоми съответния компе-
тентен орган да забрани извършването на 
противоправната дейност на територията на 
Република България от ЕГТС, регистрирана 
в друга държава членка;
3. може да подаде иск за прекратяване 
на ЕГТС, регистрирана на територията на 
Република България като юридическо лице 
с нестопанска цел.
(5) Когато членове на ЕГТС са Република 
България, органи на национално равнище 
и/или регионални органи или обединения, в 
които те участват, Министерският съвет може